17/03/2015 | Administración LocalMunicipal
Culleredo
Asesoría Xurídica
Requirimento aos propietarios descoñecidos de motos que se retiraron da vía pública

Ao descoñecerse aos interesados, procédese á notificación da resolución que dictou o concelleiro delegado de Seguridade Cidadá e Información o 27.02.2015, segundo o que dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común. Vista a resolución nº 1699 de 03.10.2014, do concelleiro delegado de Seguridade Cidadá e Información pola que se requiría aos propietarios descoñecidos das motos, Contact JTX270, Derbi Variant, Vallardo 50, Suzuki, Peugeot e Aprilia, para que procederan á súa retirada das dependencias da empresa Setex-Aparki S. A. Unha vez que se practiou a súa notificacion por medio da publicación no BOP nº 201 de 21.10.2014 e despois de que transcorrera o prazo dun mes que se lles concedera para a súa retirada, sen que se efectuara. Considerando o artigo 4 do Real Decreto 1383/2002, de 20 de decembro, sobre xestión de vehículos ao final da súa vida útil, que dispón que os Concellos entregarán os vehículos abandonados a un centro de tratamento para a súa descontaminación, sen prexuízo do cumprimento da normativa sobre tráfico, circulación de vehículos a motor e seguridade vial. Considerando que a entidade mercantil “DESGUACES RUTABELLA” presta ao Concello de Culleredo o servizo de retirada e tratamento como residuos de vehículos ao final da súa vida útil e fora de uso (VFO) segundo contrato de data 2.07.2013. En uso das facultades que teño delegadas pola Alcaldía, mediante resolución de data 10/05/2013, publicada no BOP nº 99 de data 27/05/2013, Primeiro.- Declarar como residuo sólido urbano e polo tanto de titularidade municipal as motos Contact JTX270, Derbi Variant, Vallardo 50, Suzuki, Peugeot e Aprilia. Segundo.- Ordenar o seu traslado ao centro autorizado de tratamento de vehículos DESGUACES RUTABELLA para a súa destrución e descontaminación. Segundo.- Notificar esta resolución aos interesados. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 5 de marzo de 2015 O concelleiro delegado de Seguridade Cidadá e Información Asdo.: José Ramón Rioboo Castro P. D. (Resolución de 10.05.2013, B. O. P. nº 99 de 27.05.2013)